CELEX: 62014CN0556
Language: hu
Date: 2014-12-01 00:00:00
Title: C-556/14. P. sz. ügy: A Törvényszék (nyolcadik tanács) T-317/12. sz., Holcim (Romania) SA kontra Európai Bizottság ügyben 2014. szeptember 18-án hozott ítélete ellen a Holcim (Romania) SA által 2014. december 1-jén benyújtott fellebbezés

23.2.2015   
            
            
               HU
            
            
               Az Európai Unió Hivatalos Lapja
            
            
               C 65/22
            
         A Törvényszék (nyolcadik tanács) T-317/12. sz., Holcim (Romania) SA kontra Európai Bizottság ügyben 2014. szeptember 18-án hozott ítélete ellen a Holcim (Romania) SA által 2014. december 1-jén benyújtott fellebbezés
   (C-556/14. P. sz. ügy)
   (2015/C 065/33)
   Az eljárás nyelve: angol
   
      Felek
   
   
      Fellebbező: Holcim (Romania) SA (képviselő: L. Arnauts ügyvéd)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság helyezze hatályon kívül a Törvényszék (nyolcadik tanács) T-317/12. sz., Holcim (Romania) SA kontra Európai Bizottság ügyben 2014. szeptember 18-án hozott ítéletét;
            
         
               —
            
            
               az Európai Bizottságot kötelezze a Törvényszék T-317/12. sz. ügyben folytatott eljárása és a Bíróság előtti eljárás költségeinek viselésére;
            
         
               —
            
            
               utalja vissza az ügyet a Törvényszék elé.
            
         Másodlagosan, a Bíróság adjon helyt a felperes Törvényszék előtti eljárásban előterjesztett kérelmeinek:
   
               —
            
            
               az egymillió kibocsátási egység ellopása miatt a felperest ért kárt illetően állapítsa meg, hogy az Európai Unió az EUMSZ 256., 268. és 340. cikk alapján felelős az Európai Bizottság magatartásáért;
            
         
               —
            
            
               kötelezze az Európai Uniót, hogy fizesse meg számára az ellopott, és az ítélet jogerőre emelkedésének időpontjában még vissza nem térített kibocsátási egységek értékét, méghozzá a lopás időpontjában érvényes piaci áron, a 2010. november 16-tól felszámításra kerülő évi 8 %-os kamattal;
            
         
               —
            
            
               következésképpen, kötelezze az Európai Uniót, hogy fizessen meg a felperesnek ideiglenes jelleggel egy eurót;
            
         
               —
            
            
               kötelezze a feleket, hogy állapodjanak meg a kártérítés összegéről és/vagy kötelezzék a felperest, hogy a közbenső ítéletet követő három hónapon belül bizonyítsa a kárának végleges terjedelmét;
            
         
               —
            
            
               az ítéletet nyilvánítsa végrehajthatónak.
            
         Illetve mindenesetre:
   
               —
            
            
               az Európai Uniót kötelezze a költségek viselésére;
            
         
               —
            
            
               az ítéletet nyilvánítsa végrehajthatónak.
            
         
      Jogalapok és fontosabb érvek
   
   A „2003/87/EK európai parlamenti és tanácsi irányelv (1) és a 280/2004/EK európai parlamenti és tanácsi határozat (2) szerinti kibocsátásforgalmi-jegyzékek egységesített és biztonságos rendszeréről szóló,”2004. december 21-i 2216/2004/EK rendelettel (3) az Európai Bizottság létrehozta a nemzeti kibocsátásforgalmi-jegyzékek egységesített rendszerét (a kibocsátási egységek Európai Unión belüli kereskedelmi rendszere) az európai kibocsátási egységek (bizonyos mennyiségű üvegházhatást okozó gázoknak az ezek csökkentésére irányuló nemzetközi megállapodások keretében való kibocsátására vonatkozó egységek) kiadásának, megszerzésének, átruházásának és törlésének nyomon követésére és biztosítására. A nemzeti kibocsátásforgalmi-jegyzékeket az Európai Bizottság központi tisztviselője köti össze és felügyeli az ún. közösségi független ügyleti jegyzőkönyv segítségével.
   A kibocsátási egységek Európai Unión belüli kereskedelmi rendszerének több nemzeti kibocsátásiegység-forgalmi jegyzékét számítástechnikai bűnözők támadták meg. 2010. november 16-án a Holcim (Romania) kibocsátási egységek Európai Unión belüli kereskedelmi rendszerében vezetett számláihoz jogellenesen hozzáfértek. Engedéllyel nem rendelkező személyek műveleteinek sora révén 1 6 00  000 európai kibocsátási egységet továbbítottak két külföldi számlára, amelyek közül a román nemzeti kibocsátásiegység-forgalmi jegyzék beavatkozásának köszönhetően 6 00  000-et visszaszereztek. Ez hozzávetőlegesen 1 5 0 00  000 eurós veszteséget jelent, mivel az Európai Bizottság álláspontja miatt a Holcim (Romania) nem tudta visszaszerezni a fennmaradó, ellopott kibocsátási egységeket.
   Az Európai Bizottság következetesen megtagadta (i) az ellopott kibocsátási egységek zárolását, noha azoknak mind egyedi számuk van és a kibocsátási egységek Európai Unión belüli kereskedelmi rendszerében bármikor könnyen nyomon követhetők, és (ii) annak közlését, hogy ezen kibocsátási egységek mely számlákon és/vagy nemzeti kibocsátásiegység-forgalmi jegyzéken szerepelnek, annak lehetővé tétele érdekében, hogy a Holcim az érintett tagállam(ok)ban jogi eljárásokat indítson. Az Európai Bizottság továbbá arra utasította a nemzeti kibocsátásiegység-forgalmi jegyzékeket, hogy a bizalmas kezelésre vonatkozó kötelezettség alapján ugyanezt az álláspontot képviseljék.
   Az Európai Unióval szembeni, az Európai Unió Bíróságának alapokmányáról szóló jegyzőkönyv 21. cikke, valamint az EUMSZ 256., 268. és 340. cikk alapján benyújtott kártérítési kérelem, amelyet a Törvényszék 2014. szeptember 18-i ítéletében elutasított, az alábbiakon alapul:
   
                
            
            
               
                  Első jogalap: az Európai Unió felelőssége az Európai Bizottság által hozott, következők miatt jogellenes határozatokért:
               
                           i.
                        
                        
                           a „2003/87/EK európai parlamenti és tanácsi irányelv és a 280/2004/EK európai parlamenti és tanácsi határozat szerinti kibocsátásforgalmi-jegyzékek egységesített és biztonságos rendszeréről szóló,”2004. december 21-i 2216/2004/EK rendelet 10. cikke (1) bekezdésének a félreértelmezése;
                        
                     
                           ii.
                        
                        
                           az „üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló,” 2003/87/EK európai parlamenti és tanácsi irányelv 20. cikkének a megsértése;
                        
                     
                           iii.
                        
                        
                           számos általános alapelv (arányosság elve és a jogos bizalom védelmének az elve, gondossági kötelezettség, hatékony bírói jogvédelemhez való jog a tulajdonhoz való jog tekintetében) megsértése akkor, amikor úgy döntött, hogy a kibocsátási egységek Európai Unión belüli kereskedelmi rendszerének keretében az ellopott európai kibocsátási egységek helyét nem közli, vagy nem engedi annak közlését.
                        
                     
         
                
            
            
               
                  Második jogalap: az Európai Unió felelőssége a 2003/87 irányelv 19. és 20. cikkének és a 2216/2004 bizottsági rendelet jogellenes átültetéséért a kibocsátási egységek Európai Unión belüli kereskedelmi rendszerének biztonsága, bizalmas kezelése és működése tekintetében.
            
         
                
            
            
               
                  Harmadik jogalap: az Európai Unió felelőssége olyan jogellenes cselekményekért, amelyek a gazdasági szereplők egy konkrét csoportját a többi gazdasági szereplőhöz képest aránytalan mértékben sújtja (rendkívüli kár), és meghaladja az adott ágazatban végzett tevékenységgel együtt járó gazdasági kockázat mértékét (különleges kár), anélkül hogy a hivatkozott kárt okozó jogszabályt valamilyen általános gazdasági érdek indokolná.
            
         
      (1)  Az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelv (HL L 275., 32. o.; magyar nyelvű különkiadás 15. fejezet, 7. kötet, 631. o.).
   
      (2)  Az üvegházhatást okozó gázok Közösségen belüli kibocsátásának nyomon követését szolgáló rendszerről és a Kiotói Jegyzőkönyv végrehajtásáról szóló, 2004. február 11-i 280/2004/EK európai parlamenti és tanácsi határozat (HL L 49., 1. o.; magyar nyelvű különkiadás 15. fejezet, 8. kötet, 57. o.).
   
      (3)  HL L 386., 1. o.